ΓΡΑΠΤΗ ΕΡΩΤΗΣΗ E-2485/99

υποβολή: Karin Riis-Jrgensen (ELDR) προς την Επιτροπή

(16 Δεκεμβρίου 1999)

Θέμα: Ενισχύσεις για τη διέλευση της σταθερής σύνδεσης στον πορθμό του resund

Αναφορικά με τη θέση σε λειτουργία της σταθερής σύνδεσης στον πορθμό του Φresund, ζητείται από την Επιτροπή να αναφέρει κατά πόσον οι δανικές και/ή σουηδικές αρχές έχουν κοινοποιήσει οιαδήποτε κοινή κρατική ενίσχυση, αντιστοίχως, προς τον Οργανισμό Σιδηροδρόμων Σουηδίας και τον Οργανισμό Σιδηροδρόμων Δανίας, ενίσχυση η οποία έχει ως στόχο τη μείωση των τιμών των σιδηροδρομικών εισιτηρίων κατά ένα ποσό που αντιστοιχεί στα σημερινά διόδια για τη διέλευση της γέφυρας, πράγμα που ισοδυναμεί με επιδότηση λειτουργίας του έργου.

Θα μπορούσε επίσης η Επιτροπή να αναφέρει εάν, κατά την άποψή της, μια κοινή εθνική ενίσχυση παρεχόμενη σε έναν εθνικό οργανισμό σιδηροδρόμων για την κάλυψη των τελών διέλευσης μιας γέφυρας νοθεύει τον ανταγωνισμό εις βάρος των πορθμείων που πραγματοποιούν τη ματαφορά επιβατών δια θαλάσσης στον πορθμό του Φresund; Θεωρεί η Επιτροπή ότι η κατάσταση αυτή είναι σύμφωνη με τις διατάξεις της Συνθήκης για την κατανομή των εθνικών ενισχύσεων;

Απάντηση της κας de Palacio εξ ονόματος της Επιτροπής

(9 Φεβρουαρίου 2000)

Στις 30 Σεπτεμβρίου 1998 οι δανικές αρχές κοινοποίησαν στην Επιτροπή σύστημα κρατικών ενισχύσεων σχετικά με περιβαλλοντική επιχορήγηση για την σιδηροδρομική μεταφορά εμπορευμάτων. Η νομική βάση του συστήματος είναι ο δανικός νόμος 289 της 18ης Απριλίου 1998 περί θεσπίσεως νομικού πλαισίου για τις σιδηροδρομικές μεταφορές στην Δανία, ο οποίος, μεταξύ άλλων, περιέχει διατάξεις για την πληρωμή τελώνποδομής για την χρήση της σιδηροδρομικήςποδομής, καθώς και για τις επιχορηγήσεις σε σιδηροδρομικές επιχειρήσεις για περιβαλλοντικούς λόγους.

Στις 21 Απριλίου 1999, η Επιτροπή έκρινε το κοινοποιηθέν σύστημα ενισχύσεων συμβατό με την ενιαία αγορά. Στην απόφασή της, η Επιτροπή συνεκτίμησε ότι η επιχορήγηση είναι σημαντικά μικρότερη από το κατ' εκτίμησιν μη πληρωθέν εξωτερικό κόστος των οδικών μεταφορών, και ότι το σύστημα ενισχύσεων είναι ανοικτό σε κάθε επιχείρηση που μεταφέρει εμπορεύματα σιδηροδρομικώς, καθώς και ότι αποκλείει την διαμετακόμιση, προκειμένου να προστατεύσει τα συμφέροντα των θαλάσσιων μεταφορών, ενός άλλου, φιλικού προς το περιβάλλον, τρόπου μεταφοράς.

Κάθε εθνικό μέτρο που απαλλάσσει εταιρείες μεταφορών από την οιασδήποτε μορφής καταβολή τελών μπορεί να θεωρηθεί, κατ' αρχήν, ως συνιστόν στρέβλωση του ανταγωνισμού μεταξύ τρόπων μεταφοράς και δύναται να εγγραφεί στις περί κρατικών ενισχύσεων διατάξεις της συνθήκης ΕΚ, στον βαθμό που επηρεάζει το εμπόριο μεταξύ κρατών μελών. Ειδικότερα, οι κρατικές ενισχύσεις προς τους σιδηροδρόμους δύνανται να αποτελέσουν στρέβλωση του ανταγωνισμού με τα πλοία και τανάπαλιν, όταν οι ενισχύσεις αυτές χορηγούνται σε τμήμα της αγοράς (σε εμπορική οδό) όπου ο σιδηρόδρομος και οι θαλάσσιες μεταφορές βρίσκονται σε ανταγωνιστική θέση.

Για να εκτιμήσει την συμβατότητα της εν λόγω επιχορήγησης με τη συνθήκη ΕΚ, η Επιτροπή πρέπει πρώτα να αποτελέσει τον αποδέκτη δέουσας κοινοποίησης τέτοιων μέτρων, σύμφωνα με το άρθρο 88 παράγραφος 3 (πρώην άρθρο 93) της συνθήκης ΕΚ. Δεν είναι δυνατόν ναπάρξει εν προκειμένω κατάλληλη απάντηση χωρίς να έχουν συγκεντρωθεί όλες οι προς τούτο αναγκαίες πληροφορίες.